Mokhtar Belmokhtar

Mokhtar Belmokhtar (født 1. juni 1972 i Ghardaïa i Algerie, død 14. juni 2015 i Libya) var en algerisk militant jihadist. Han skal ha vært kommandør for Al Qaida i det islamske Maghreb, basert i Mali, men grunnla selv en ny terrorgruppe, «Den maskerte brigade», som er påstått å stå bak gisselaksjonen i In Amenas i januar 2013.

Belmokhtar ble interessert i jihad som skolegutt, og dro til Afghanistan og kjempet for den afghanske mujahedin i den afghanske borgerkrigen, og dro så til sitt hjemland Algerie for å kjempe i Den algeriske borgerkrigen. Han mistet det ene øyet under behandling av eksplosiver, og har siden fått tilnavnet «den enøyde».Martin Herman Wiedswang Zondag: – Ingen grunn til å tro at dette er siste aksjon, NRK, 21. januar 2013, besøkt 3. mars 2013

2. mars 2013 meldte statlig fjernsyn og hæren i Tsjad at Belmokhtar hadde blitt drept i et raid av tsjadiske tropper mot en terroristbase i Mali, men to måneder senere påtok Belmokhtar seg ansvaret for en selvmordsbomber i en lastebil mot en franskeid uraniumgruve in Arlit i Niger, og en militærbase i Agadez.

Belmokhtar ble drept i et amerikansk luftangrep i Ajdabiya, Libya i 2015.Libyas regjering: Statoil-angriper drept av USA aftenposten.no 15. juni 2015

 Referanser 

Kategori:Algeriere
Kategori:Personer tilknyttet Al-Qaida
Kategori:Personer fra Nord-Afrika involvert i terroraktivitet
Kategori:Personer drept i krigen mot terror
Kategori:Personer drept i luftangrep